b'\n_START_ARTICLE_\nEmerson Fittipaldi\n_START_SECTION_\n\xc5\xbdivljenjepis\n_START_PARAGRAPH_\nEmerson Fittipaldi je upokojeni brazilski dirka\xc4\x8d Formule 1, dvakratni svetovni prvak v sezonah 1972 in 1974. Po sezoni 1975 je presenetil vse s selitvijo v bratovo (Wilson) mo\xc5\xa1tvo Fittipaldi, kjer pa je v petih sezonah kot najbolj\xc5\xa1o uvrstitev dosegel le eno drugo mesto na Veliki nagradi Brazilije 1978._NEWLINE_Po upokojitvi kot dirka\xc4\x8d Formule 1 po sezoni 1980 je uspe\xc5\xa1no nastopal \xc5\xa1e v ameri\xc5\xa1ki seriji CART, kjer mu je v sezoni 1989 tudi uspelo osvojiti naslov prvaka. Prav tako je ve\xc4\x8dkrat (med letoma 1984 in 1995) nastopal na dirki Indianapolis 500, ki mu jo je uspelo zmagati dvakrat, drugi\xc4\x8d po hudem boju v zadnjem delu s \xc5\xa1e enim biv\xc5\xa1im svetovnim prvakom Formule 1, Nigelom Mansellom. V sezoni 1996 ga je pri petdesetih letih, \xc5\xa1ele po\xc5\xa1kodba v CARTu prisilila v dirka\xc5\xa1ko upokojitev, v sezoni 2003 pa se vrnil kot lastnik ekipe._NEWLINE_V letu 1995 se je presenetljivo spet pojavil na dirki in sicer tokrat v seriji Grand Prix Masters na dirki v Kyalamiju (Republika Ju\xc5\xbena Afrika). Kon\xc4\x8dal jo je kot drugi za Nigelom Mansselom.'